ঢাকা মেডিক্যাল কলেজ হাসপাতালে ভর্তির পর ডয়চে ভেলের সঙ্গে আলাপকালে মাসুদের দাবি, ‘‘পুলিশ আমাকে ধরার পর পায়ে গুলি করেছে৷'' তবে ধানমন্ডি থানার অফিসার ইনচার্জ (ওসি) আবু বকর সিদ্দিক এ সব অভিযোগ অস্বীকার করে ডয়চে ভেলেকে বলেন, ‘‘মিছিল থেকে যখন একের পর এক ককটেল বিস্ফোরণ ঘটানো হচ্ছিল, তখন পরিস্থিতি নিয়ন্ত্রণে আনতে পুলিশকে গুলি করতে হয়েছে৷ তারই একটা গুলি হয়ত মাসুদের পায়ে লাগে৷ তখন তো কে সামনে ছিল, তা দেখার সুযোগ ছিল না৷ তবে মাসুদের বয়স ১৮ বছরের বেশিই হবে৷